Document ID: 32011D0854

KOMMISSIONENS GENNEMFØRELSESAFGØRELSE
af 15. december 2011
om forlængelse af den periode, hvor Rumænien i henhold til Europa-Parlamentets og Rådets forordning (EF) nr. 1013/2006 om overførsel af affald kan gøre indsigelse mod overførsel til landet af visse typer affald til nyttiggørelse
(meddelt under nummer K(2011) 9191)
(EØS-relevant tekst)
(2011/854/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1), særlig artikel 63, stk. 5, tredje og femte afsnit og
ud fra følgende betragtninger:
(1)
I henhold til artikel 63, stk. 5, i forordning (EF) nr. 1013/2006 kan Rumænien gøre indsigelse mod overførsel til nyttiggørelse af visse typer affald i en periode, der slutter den 31. december 2011.
(2)
Rumænien har ved brev af 1. juni 2011 anmodet om at få denne periode forlænget til den 31. december 2015.
(3)
Det bør sikres, at miljøet beskyttes så godt som muligt i hele EU, navnlig i de tilfælde, hvor bestemmelseslandet ikke har eller har utilstrækkelig kapacitet til nyttiggørelse af visse typer affald. Derfor bør Rumænien fortsat have mulighed for at gøre indsigelse mod uønsket overførsel af affald til nyttiggørelse på landets territorium. Den periode, hvor Rumænien kan gøre indsigelse, bør derfor forlænges indtil den 31. december 2015.
(4)
Foranstaltningerne i denne afgørelse er i overensstemmelse med udtalelse fra det udvalg, som er nedsat ved artikel 39, stk. 1, i Europa-Parlamentets og Rådets direktiv 2008/98/EF (2) -
VEDTAGET DENNE AFGØRELSE:
Artikel 1
Uanset artikel 12 i forordning (EF) nr. 1013/2006 forlænges den periode, hvor de rumænske myndigheder i overensstemmelse med de indsigelsesgrunde, der er fastsat i artikel 11 i nævnte forordning, kan gøre indsigelse mod overførsel til Rumænien til nyttiggørelse af affald, der er nævnt i artikel 63, stk. 5, andet og fjerde afsnit, i nævnte forordning, indtil den 31. december 2015.
Artikel 2
Denne afgørelse er rettet til medlemsstaterne.
Udfærdiget i Bruxelles, den 15. december 2011.

Labels: 3
18
20